ธกส.ปล่อยกู้4ล้านราย
ธ.ก.ส.แจงบอร์ดยอดอัดสินเชื่อไตรมาสแรกพุ่งกว่า 2.46 แสนล้าน ช่วยเกษตรกรแล้วกว่า 4 ล้านราย
16 ก.ย. 2560

ธ.ก.ส.แจงบอร์ดยอดอัดสินเชื่อไตรมาสแรกพุ่งกว่า 2.46 แสนล้าน ช่วยเกษตรกรแล้วกว่า 4 ล้านรายรายงานข่าวจากธนาคารเพื่อการเกษตรและสหกรณ์การเกษตร หรือ ธ.ก.ส. เปิดเผยว่า ที่ประชุมคณะกรรมการ ธ.ก.ส. ที่มีนายอภิศักดิ์ ตันติวรวงศ์ รมว.คลัง เป็นประธาน รับทราบผลดำเนินงาน ธ.ก.ส.ในช่วง 3 เดือนแรกของปี 2560 ตั้งแต่วันที่ 1 เม.ย.-31 ก.ค. 2560 ว่า ธ.ก.ส.มีผลงานที่สำคัญจำนวน 8 มาตรการ 30 โครงการ คิดเป็นเงิน สินเชื่อที่หมุนเวียนเข้าสู่ระบบแล้วกว่า 2.46 แสนล้านบาท สรุปได้ดังนี้คือ 1.มาตรการช่วยเหลือเกษตรกรผู้ปลูกข้าว เกษตรกรได้รับการช่วยเหลือและสนับสนุนสินเชื่อประมาณ 3.67 ล้านราย สถาบันเกษตรกร จำนวน 140 แห่ง เป็นเงิน 1.16 แสนล้านบาทสำหรับมาตรการที่ 2 ได้แก่ การส่งเสริมการปรับเปลี่ยนการผลิตจำนวน 5 โครงการ เกษตรกรที่ได้รับการช่วยเหลือจากการเข้าร่วมโครงการและขอสนับสนุนสินเชื่อกว่า 4.3 หมื่นราย เป็นเงิน 1,008 ล้านบาท มาตรการที่ 3 มาตรการพัฒนายางพาราทั้งระบบ จำนวน 2 โครงการ สถาบันเกษตรกรได้รับการช่วยเหลือและสนับสนุน สินเชื่อ 548 แห่ง เป็นเงิน 6,669 ล้านบาท มาตรการที่ 4 มาตรการช่วยเหลือเกษตรกรผู้ปลูกผลไม้ที่ประสบภัยแล้ง ปี 2559 จำนวน 3 โครงการ คิดเป็นเกษตรกรได้รับการช่วยเหลือและสนับสนุนสินเชื่อ จำนวน 4,201 ราย เป็นเงิน 485 ล้านบาทขณะที่ มาตรการที่ 5 มาตรการช่วยเหลือเกษตรกรผู้ปลูกมันสำปะหลังจำนวน 6 โครงการ มีเกษตรกรได้รับการช่วยเหลือและสนับสนุนสินเชื่อ จำนวน 2.5 แสนราย สถาบันเกษตรกร จำนวน 27 แห่ง เป็นเงิน 2.34 หมื่นล้านบาท มาตรการที่ 6 มาตรการแก้ไขปัญหาหนี้สินเกษตรกรและส่งเสริมวินัยทางการเงิน 7 โครงการ มีเกษตรกรได้รับการช่วยเหลือและสนับสนุนสินเชื่อกว่า 1.49 ล้านราย เป็นเงิน 1.51 หมื่นล้านบาท มาตรการที่ 7 มาตรการเพิ่มขีดความสามารถภาคเกษตร จำนวน 2 โครงการ มีเกษตรกรได้รับการช่วยเหลือและสนับสนุนสินเชื่อ 9 ราย กลุ่มเกษตรกร 82 กลุ่ม เป็นเงิน 273.35 ล้านบาทสุดท้ายมาตรการที่ 8 มาตรการช่วยเหลือผู้ประสบอุทกภัย 1 โครงการ มีเกษตรกรได้รับการช่วยเหลือและสนับสนุนสินเชื่อกว่า 2.38 แสนราย  เป็นเงินกว่า 8.33 หมื่นล้านบาท